**DĖL PRITARIMO TEIKTI PROJEKTO „ROKIŠKIO RAJONO SAVIVALDYBĖS JUOZO KELIUOČIO VIEŠOSIOS BIBLIOTEKOS PASTATO ROKIŠKYJE, NEPRIKLAUSOMYBĖS A. 16, IR KIEMO REKONSTRAVIMAS BEI MODERNIZAVIMAS BEI PRIESTATO STATYBA“ – I ETAPAS“ PARAIŠKĄ IR DALINIO JO FINANSAVIMO**

2016 m. liepos 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi,

Lietuvos Respublikos Vyriausybės 2014 m. birželio 4 d. nutarimu Nr.528 „Dėl atsakomybės ir funkcijų paskirstymo tarp institucijų, įgyvendinant 2014-2020 metų Europos Sąjungos struktūrinių fondų investicijų veiksmų programą“ ir iš Europos Sąjungos struktūrinių fondų bendrai finansuojant regionų projektų atrankos aprašu, patvirtintu Lietuvos Respublikos vidaus reikalų ministro 2014 m. gruodžio 22 d. įsakymu Nr. IV-893 ,,Dėl iš Europos Sąjungos struktūrinių fondo lėšų bendrai finansuojamų regionų projektų atrankos tvarkos aprašo patvirtinimo“ „Kvietimas teikti projektinius pasiūlymus Panevėžio regiono projektų, finansuojamų pagal 2014-2020 metų Europos Sąjungos fondų investicijų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-R-503 priemonės „Modernizuoti savivaldybių kultūros infrastruktūrą“, įgyvendindama Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintą Rokiškio rajono strateginį plėtros planą iki 2022 metų bei Rokiškio rajono savivaldybės tarybos 2015 m. rugpjūčio 28 d. sprendimu Nr. TS-189 patvirtintas Panevėžio regiono integruotos teritorijos vystymo programos Rokiškio rajono savivaldybės priemones ir veiksmus ir siekdama teikti paraiškas Europos Sąjungos struktūrinių fondų finansinei paramai gauti, Rokiškio rajono savivaldybės taryba n u s p r e n d ž i a:

1. Pritarti teikti Rokiškio rajono savivaldybės administracijos projekto „Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės a. 16, ir kiemo rekonstravimas bei modernizavimas bei priestato statyba – I etapas“paraišką 2014–2020 metų Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-R-503 priemonės „Modernizuoti savivaldybių kultūros infrastruktūrą“ paramai gauti ir projektui įgyvendinti.

2. Užtikrinti projekto „Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės a. 16, ir kiemo rekonstravimas bei modernizavimas bei priestato statyba – I etapas” išlaidų dalinį savivaldybės finansavimą 2017-2018 metais – ne mažiau 15 procentų tinkamų finansuoti projekto išlaidų, padengti visas netinkamas finansuoti, tačiau projektui įgyvendinti reikalingas išlaidas bei tinkamų finansuoti išlaidų dalį, kurių nepadengia projekto finansavimas.

3. Užtikrinti projekto „Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės a. 16, ir kiemo rekonstravimas bei modernizavimas bei priestato statyba – I etapas” finansinį ir veiklos tęstinumą ne mažiau kaip 5 metus po projekto įgyvendinimo pabaigos.

4. Leisti Rokiškio rajono savivaldybės administracijai organizuoti projekto „Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės a. 16, ir kiemo rekonstravimas bei modernizavimas bei priestato statyba – I etapas” paraiškos ir kitos techninės dokumentacijos parengimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Gražina Švanienė

**TEIKIAMO SPRENDIMO PROJEKTO „DĖL PRITARIMO TEIKTI PROJEKTO PARAIŠKĄ IR DALINIO JO FINANSAVIMO“ AIŠKINAMASIS RAŠTAS**

2016-07-12

Rokiškis

**Parengto sprendimo projekto tikslai ir uždaviniai.**

Šiuo sprendimo projektu siūloma pritarti teikti Rokiškio rajono savivaldybės administracijos projekto „Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės a. 16, ir kiemo rekonstravimas bei modernizavimas bei priestato statyba – I etapas“ paraišką ES paramai gauti ir projektui įgyvendinti bei iš dalies jį finansuoti.

**Šiuo metu esantis teisinis reglamentavimas.**

Lietuvos Respublikos Vyriausybės 2014 m. birželio 4 d. nutarimas Nr. 528 „Dėl atsakomybės ir funkcijų paskirstymo tarp institucijų, įgyvendinant 2014-2020 metų Europos Sąjungos struktūrinių fondų investicijų veiksmų programą“ ir iš Europos Sąjungos struktūrinių fondų bendrai finansuojant regionų projektų atrankos aprašas, patvirtintas Lietuvos Respublikos vidaus reikalų ministro 2014 m. gruodžio 22 d. įsakymu Nr. IV-893 ,,Dėl iš Europos Sąjungos struktūrinių fondo lėšų bendrai finansuojamų regionų projektų atrankos tvarkos aprašo patvirtinimo“, Rokiškio rajono savivaldybės tarybos 2014 m. rugsėjo 26 d. sprendimu Nr. TS-159 patvirtintas Rokiškio rajono strateginis plėtros planas iki 2022 metų, Rokiškio rajono savivaldybės tarybos 2015 m. rugpjūčio 28 d. sprendimas Nr. TS-189 „Dėl pritarimo Panevėžio regiono integruotos teritorijos vystymo programos projektui“.

**Sprendimo projekto esmė.** Rokiškio r. savivaldybės administracija yra gavusi Regioninės plėtros departamento prie Vidaus reikalų ministerijos Panevėžio apskrities skyriaus 2016 m. kovo 1 d. raštą Nr. 51/4D-34 **„Kvietimas teikti projektinius pasiūlymus Panevėžio regiono projektų sąrašui** sudaryti pagal priemonę 07.1.1-CPVA-R-305 „Modernizuoti savivaldybių kultūros infrastruktūrą“. Pagal minėtą priemonę numatoma skirti ES lėšas ir jas panaudoti projektui „Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės a. 16, ir kiemo rekonstravimas bei modernizavimas bei priestato statyba – I etapas“ įgyvendinti. Pagal Aprašą **remiama veikla**: savivaldybių kultūros infrastruktūros kompleksiškas atnaujinimas tikslinėse teritorijose gerinant ir užtikrinant paslaugų prieinamumą ir kokybę. **Priemonės tikslas** – modernios, atitinkančios visuomenės poreikius Kultūros infrastruktūros atnaujinimas, siekiant aukštesnės Kultūros paslaugų kokybės, prieinamumo ir interaktyvumo, didesnės jų pridėtinės vertės ir paklausos kūrimo, skatinant papildomus lankytojų srautus, formuojant paklausą vietos verslams, didinant patrauklumą investicijoms, verslo plėtrai, naujų darbo vietų kūrimui tikslinėse teritorijose. **Numatomos projekto I etapas:** šiame etape numatomas naujo priestato statyba ( 560 kv. m.) ir jo įrengimas, baldų įsigijimas.

**Planuojama projekto įgyvendinimo trukmė** – 2 metai. (2017 m.–2018 m.). **Bendras projekto biudžetas** –724,0 tūkst. Eur, iš savivaldybės biudžeto lėšos – 75,0 tūkst. Eur, valstybės biudžeto lėšos –362,0 tūkst. Eur, ES lėšos – 287,0 tūkst. Eur. Projektas skirtas socialinei naudai generuoti, gyvenamajai aplinkai gražinti ir kokybiškoms paslaugoms ir informacijai teikti. Vadovaujantis priemonės projektų finansavimo sąlygų aprašu, teikiant projektinį pasiūlymą bei paraišką ES paramai gauti, būtina pateikti savivaldybės tarybos sprendimą, pritariantį projekto įgyvendinimui ir daliniam jo finansavimui bei užtikrinantį projekto finansinį ir veiklos tęstinumą 5 m. po projekto įgyvendinimo pabaigos.

**Galimos pasekmės, priėmus siūlomą tarybos sprendimo projektą:**

**teigiamos** – įgyvendinus šį projektą,pastatytas bibliotekos priestatas ir atnaujintas Rokiškio miesto visuomeninės paskirties pastatas pagerins Nepriklausomybės aikštės estetinį vaizdą, miesto viešąją infrastruktūrą, miestas taps patrauklesne vieta investuoti, gyventi, dirbti, bus patrauklus ne tik atvykstantiems svečiams bet ir mums čia gyvenantiems. Tokiu būdu būtų prisidedama prie darnios miesto plėtros, didinamas miesto įvaizdžio patrauklumas. Rekonstruota ir modernizuota biblioteka atitiktų šiuolaikinės, modernios kultūros įstaigos bruožus. Visiškai įgyvendinus projektą, bendros bibliotekos išlaikymo išlaidos padidės dėl išaugusio bibliotekos patalpų ploto, tačiau esamo bibliotekos pastato išlaikymo sąnaudos bus mažesnės apie 30,0 proc. Įgyvendinus projektą sumažės ir lėšų poreikis, skiriamas bibliotekos priežiūrai, todėl bus galima investuoti į dokumentų fondo atnaujinimą, papildymą. Be to, įrengta konferencijų salė bei meno galerija, jas nuomojant, galėtų Bibliotekai pritraukti papildomų pajamų. Jose galėtų būti rengiami ne tik bibliotekos, bet ir įvairūs miesto, kitų įstaigų renginiai;

**neigiamos -** nenumatomos.

**Finansavimo šaltiniai ir lėšų poreikis**: sprendimui įgyvendinti bus panaudotos planuojamos rajonui lėšos iš ES struktūrinių fondų bei savivaldybės biudžeto 2017–2018 m. lėšos.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo ir investicijų skyriaus

vyriausioji specialistė Gražina Švanienė